Grundzāles pagasts

Grudzāles pagasts ir viena no Smiltenes novada administratīvajām teritorijām tā austrumos. Robežojas ar sava novada Bilskas, Gaujienas, Virešu un Palsmanes pagastiem, kā arī Valkas novada Vijciema un Zvārtavas pagastiem. 

 Daba 
No Vidzemes augstienes līdz Aumeisteriem stiepjas Aumeisteru paugurvalnis, kas ir meridionālā virzienā stiepts pamatiežu virsas paaugstinājums ar sarežģītu reljefu, kuru veido divas vaļņveida paugura grēdas, starp kurām atrodas pārpurvotu ieplaku virkne. 

Pagasta teritorijā atrodas Dzeņu dolomīta atradnes, kuru produktīvo slāņkopu veido Pļaviņu svītas augšējās daļas nogulumi. Šeit tuvu zemes virskārtai atrodas plašas augstvērtīga dolomīta iegulas, kuras bija paredzēts izmantot Rīgas metro celtniecībai.Ilze Galkina Dolomīta karjeriem Grundzāles pagastā nedod zaļo gaismu  — "LA" 2014. gada 31. janvāris

 Hidrogrāfija 
 Upes 
Vija
Melderupīte
Sarkaņupe
Pirkuļupe
Stepupe
Tiņņupīte
Vecpalsa
Liepu grāvis
Ceizelīte
Vizla
Robežupīte
Jaunpalsa
Vidaga

 Ezeri 
Baltezers, Duņķis, Bezdibenis.

 Purvi 
Laužu, Aumeisteru, Dibena, Raga, Stirnu, Piekārumu,  Melnais, Lankaskalna.

 Pļavas 
Vetiņu pļavas, Siena purs, Spiksti.

 Vēsture 

Kādreiz šī teritorija iekļāvās Tālavas zemē. Pagastam cauri iet ļoti sens tirdzniecības ceļš uz Pleskavu (Cēsis — Rauna — Smiltene — Niedrājs — Mēri — Grundzāles krogs — Rudaci — Gaujiena). Uz šī ceļa krustojuma ar ceļu Variņi — Palsmane — Aumeisteri — Mierkalns — Salainis arī novietojās Grundzāles muiža. Teritorijā apzināts viens pilskalns, pāris senkapu un kulta akmeņu, zviedru kara kapi, mēra kapi un barona Vulfa dzimtas kapi. Šodien aizņemtā vieta viduslaikos sastāvējusi no Aumeisteru muižas, Grundzāles muižas un Vizlas īpašumiem, kas vēlāk ietilpa Valkas apriņķī. 1897. gadā Grundzāles pagastu pievieno Gaujienas pagastam, bet vēlāk atdala. 

1935. gadā Valkas apriņķa Grundzāles pagasta platība bija 37,4 km² un tajā dzīvoja 706 iedzīvotāji. 1945. gadā pagastā izveidoja Grundzāles ciema padomi, ko gan 1947. gadā likvidēja, bet 1949. gadā, līdz ar pagasta likvidēšanu, atjaunoja. Grundzāles ciems ietilpis Smiltenes (1949—1959) un Valkas (pēc 1959. gada) rajonos. 1960. gada 25 martā, apvienojot Aumeisteru, Grundzāles un Vizlas kolektīvās saimniecības, radās Grundzāles padomju saimniecība ar centru Grundzāles MTS. Līdz ar to 1961. gadā tika apvienoti arī ciemi un izveidojās Grundzāles ciems. 1979. gadā ciemam pievienoja daļu Zvārtavas ciema teritorijas. 1981. gadā daļu ciema teritorijas pievienoja Virešu ciemam. 1990. gadā ciemu reorganizēja par pagastu un 22. augustā šeit sāk raidīt pirmā reģionālā neatkarīgā TV Latvijā. 2009. gadā Valkas rajona Grundzāles pagastu kā administratīvo teritoriju iekļāva Smiltenes novadā.

Savulaik caur pagasta teritoriju tika novilkts vēsturiskais Strūves meridiāns ar triangulācijas torni. 

Aumeisteros atrodas muižas pils ar palīgēkām, tās ietverošu parku, uzstādinātu dīķi un muižas pārvaldnieka māju. Aumeisteru baznīca tika sagrauta Otrā pasaules kara laikā. Parkā atrodas 1905. gada soda ekspedīcijas laikā nošauto cilvēku kapu kopiņas. Grundzāles muiža atrodas kalna galā un savulaik tur darbojās ar vēju darbināms ūdens sūknis. Grundzāles muižas baznīca ir nopostīta jau Livonijas beigu posmā. Vizlā izmantojot ūdensdzirnavu aizsprostu uzbūvēta mazā spēkstacija.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir pagasta centrs — Grundzāle (Dzeņi), Aumeisteri (Serbigale), Vizla, Lamsteri, Veras skola, Caunes, Grundzāles muiža, Ozoliņi, Bindes, Rudaci, Kalējiņi, Mārci, Bemberi, Dikļi.

 Saimniecība 
Pagasta teritoriju šķērso maģistrālais gāzesvads Inčukalns—Pleskava un līdz Gaujai izbūvētā augstsprieguma līnija Valmiera—Ape.

"Lejasbrūžos" ir flokšu audzētava,Sirsnīgi raibs flokšu dārzs Grundzālē no kuras tie tiek piegādāti dažādām izstādēm.Rundāle.net Flokšu izstāde 2017Kocēni.lv Rubenes baznīcā atklās liliju un flokšu izstādi

 Transports 
Pagasta teritoriju šķērso Vidzemes šoseja E77, autoceļi Vecbilska — Cirgaļi V229, Mēri — Grundzāle Vizla V247, Cirgaļi — Palsmane — Ūdrupe V248.

 Izglītība un kultūra 
Pagasta centrā atrodas Grundzāles pamatskola, pirmsskolas izglītības iestāde, bibliotēka, estrāde, kā arī kultūras namsGrundzāles kultūras nams, kura Mazās zāles sienu apgleznojis mākslinieks Juris Zvirbulis, bet interjeru izveidojis Juris Zīle.

 Atsauces 

 Ārējās saites 

 Smiltenes novada domes agrākā mājas lapa. Grundzāles pagasts.

 Literatūra 
 Daina Zupa „Skolotāj, partija jā—klausa!”. — Likteņstāsti, Rīga 2002. 

Kategorija:Vidzeme
Kategorija:Smiltenes novada pagasti